Publication: Magyar Közlöny
Issue: MK-1998-104 (Year: 1998, Number: 104)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 146

c) A bankjegy hátoldala többszínű, széléig kifutó alapnyomattal és kétszínű képnyomattal készült, melynek összhatása vörös. Az írisszerű nyomtatott alapnyomatok a jobb oldalon található vízjelmező körül lilásvörös, középen kék és vörös, bal oldalon kék és sárga színhatásúak. A bankjegy alsó, felső és bal oldali szegélyének mintáiban mikroírással „ÖTSZÁZ FORINT” ismétlődő felirat látható. Az alapnyomat bal felső részén az átnézőjel hátoldali eleme található. A képnyomat része a bankjegy felső szélén, illetve a vízjelmező alatt több sorban ismétlődő mikroírás, amelynek szövege „MAGYAR NEMZETI BANK”. A jobb szélen a vakok és csökkent látóképességűek számára a címlet felismerhetőségét elősegítő jel található, amelynek színe barnásvörös. A képnyomat fő motívuma a sárospataki várat ábrázoló múlt századi rézkarc alapján készült metszet. A képnyomat felett „500” értékjelzés, a képnyomat alatt „ÖTSZÁZ FORINT” felirat látható. A metszettől jobbra fent „A SÁROSPATAKI VÁR” felirat, jobbra lent rozettában az „500” értékjelzés olvasható. E rajzolatok színe barnásvörös. A bankjegy hátoldalán képe: 1998/104. szám

Source: https://magyarkozlony.hu/hivatalos-lapok/8fbad52c2d6431919a872974d4f12b63cea3e583/dokumentumok/571f62316a154b28836c3a5c9690c187fbd684b4/letoltes